pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาล เผย ตร. รับลูกข้อสั่งการ “นายกฯ” จัดกำลังตำรวจอำนวยความสะดวกประชาชนในการเดินช่วงเทศกาลปีใหม่ กว่า 80,000 นายทั่วประเทศ คาดมีรถเข้า-ออก กทม. ช่วงสิ้นปีกว่า 7 ล้านคัน
วันศุกร์ที่ 17 ธันวาคม 2564
โฆษกรัฐบาล เผย ตร. รับลูกข้อสั่งการ “นายกฯ” จัดกําลังตํารวจอํานวยความสะดวกประชาชนในการเดินช่วงเทศกาลปีใหม่ กว่า 80,000 นายทั่วประเทศ คาดมีรถเข้า-ออก กทม. ช่วงสิ้นปีกว่า 7 ล้านคัน
โฆษกรัฐบาล เผย ตร. รับลูกข้อสั่งการ “นายกฯ” จัดกําลังตํารวจอํานวยความสะดวกประชาชนในการเดินช่วงเทศกาลปีใหม่ กว่า 80,000 นายทั่วประเทศ คาดมีรถเข้า-ออก กทม. ช่วงสิ้นปีกว่า 7 ล้านคัน
วันที่ 17 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีดําริให้สํานักงานตํารวจแห่งชาติรวบรวมจัดวางกําลังเจ้าหน้าที่ตํารวจทั่วประเทศ กว่า 80,000 นาย เพื่ออํานวยความสะดวกแก่ประชาชนในการเดินทางกลับภูมิลําเนาหรือท่องเที่ยวในช่วงเทศกาลปีใหม่ ซึ่งคาดการณ์ว่าปีนี้จะมีปริมาณรถเข้า-ออก กทม. ในช่วงวันที่ 29 ธ.ค. 64 – 4 ม.ค. 65 เป็นจํานวนมากกว่า 7 ล้านคัน โดยสํานักงานตํารวจแห่งชาติได้เตรียมความพร้อมกําหนดนโยบายด้านการจราจรในด้านต่าง ๆ อาทิ
1. การอํานวยความสะดวกและจัดการจราจร จัดทําแผนที่แสดงเส้นทางสํารอง เส้นทางเลี่ยง และเส้นทางลัด พร้อมประสานหน่วยงานที่เกี่ยวข้องเร่งคืนพื้นผิวจราจรให้เสร็จสิ้นภายในวันที่ 25 ธ.ค. 64
2. บริการห้องพักฟรีทั่วไทย จากตํารวจทางหลวง สําหรับให้ประชาชนแวะพัก บริการเครื่องดื่มและขนม ห้องน้ํา
3. การออกข้อบังคับหัวหน้าเจ้าพนักงานจราจรทั่วราชอาณาจักร เพื่ออํานวยความสะดวกการจราจร 2 ฉบับ ได้แก่ ข้อบังคับฯ ว่าด้วยการกําหนดช่อง หรือแนวทางเดินรถขึ้นและล่อง (Reversible Lane) ขาออก กทม. 9 เส้นทาง และข้อบังคับฯ ว่าด้วยการกําหนดห้ามรถบรรทุก 10 ล้อขึ้นไป เดินในถนนบางสาย
4. การบังคับใช้กฎหมายเพื่อลดอุบัติเหตุทางถนน โดยจะใช้วิธีการตั้งจุดตรวจกวดขันวินัยจราจร จุดตรวจวัดแอลกอฮอล์ตามมาตรฐาน (Standard Operation Procedure) รวมถึงการใช้ชุดสายตรวจจราจรออกตรวจในพื้นที่เสี่ยงในการเกิดอุบัติเหตุหรือมีสถิติการกระทําผิดบ่อยครั้ง
5. มาตรการเพื่อป้องกันก่อนเกิดเหตุ โดยให้ทุกสถานีตํารวจจัดทําฐานข้อมูลบัญชีกลุ่มเสี่ยงในพื้นที่ ได้แก่ บัญชีบุคคลเสี่ยง บัญชีร้านค้าเสี่ยง และ บัญชีกิจกรรมเสี่ยง
นายธนกร กล่าวว่า ขณะเดียวกัน กรมการขนส่งทางบกได้เตรียมความพร้อมรองรับประชาชนที่จะเดินทางในช่วงเทศกาลปีใหม่ โดยเน้นอํานวยความสะดวกประชาชน ขอความร่วมมือผู้ประกอบการจัดเตรียมรถโดยสารประจําทางและรถโดยสารไม่ประจําทางให้เพียงพอ เพื่อไม่ให้มีผู้โดยสารตกค้างที่สถานี ตรวจความพร้อมรถโดยสารสาธารณะและพนักงานขับรถก่อนออกให้บริการ ณ สถานีขนส่งผู้โดยสารและจุดจอดรถทุกแห่งทั่วประเทศ ที่สําคัญคือปฏิบัติตามมาตรการป้องกันการแพร่ระบาดโรคโควิด-19 อย่างเคร่งครัด ด้วยการตรวจวัดอุณหภูมิผู้โดยสาร เว้นระยะห่าง สวมใส่หน้ากากอนามัยตลอดการเดินทาง และงดทานอาหารบนรถโดยสารสาธารณะ ทั้งนี้นายกรัฐมนตรีต้องการให้คนไทยได้เดินทางไปท่องเที่ยวพักผ่อนในช่วงเทศกาลปีใหม่อย่างมีความสุข รวมถึงการเดินทางกลับภูมิลําเนาเพื่อพบปะกันในหมู่ครอบครัว เครือญาติ แต่ขอให้ทุกคนร่วมกันปฏิบัติตามมาตรการป้องกันโควิด-19 แบบ Universal Prevention เพื่อให้ตัวเองและส่วนรวมปลอดภัยจากโควิด-19 โดยนายกรัฐมนตรียังขอขอบคุณเจ้าหน้าที่ทุกฝ่ายที่เสียสละปฏิบัติงานในช่วงวันหยุดอีกด้วย
--------------------------
รัฐบาลไทย-ข่าวทำเนียบรัฐบาล-แผนพัฒนาการเกษตรในเขตพัฒนาพิเศษภาคตะวันออก
วันพฤหัสบดีที่ 17 มิถุนายน 2564
แผนพัฒนาการเกษตรในเขตพัฒนาพิเศษภาคตะวันออก
ปลัดเกษตรฯ เรียกหารือแนวทางการจัดทําแผนพัฒนาการเกษตรในเขตพัฒนาพิเศษภาคตะวันออก และทิศทางการขับเคลื่อนคลัสเตอร์สินค้าเกษตรที่สําคัญ 5 คลัสเตอร์
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะทํางานจัดทําแผนพัฒนาการเกษตรในเขตพัฒนาพิเศษภาคตะวันออก ผ่านระบบการประชุมทางไกลออนไลน์โปรแกรม Zoom โดยที่ประชุมได้เห็นชอบในหลักการการจัดทําแผนงาน/โครงการของแผนปฏิบัติการเพื่อพัฒนาการเกษตรในเขตพัฒนาพิเศษภาคตะวันออก พ.ศ. 2566 – 2570 และทิศทางการขับเคลื่อนคลัสเตอร์สินค้าเกษตรที่สําคัญ ภายใต้แผนพัฒนาการเกษตรในเขตพัฒนาพิเศษภาคตะวันออก พ.ศ. 2566 – 2570 โดยขอให้ฝ่ายเลขาฯ ปรับปรุงแก้ไขเพิ่มเติมตามที่คณะทํางานเสนอ
ทั้งนี้ ที่ประชุมได้เสนอร่างทิศทางการขับเคลื่อนการดําเนินงานด้านต่าง ๆ ตามที่สํานักงานคณะกรรมการนโยบายเขตพัฒนาพิเศษภาคตะวันออกเสนอในสินค้าเกษตรสําคัญ 5 คลัสเตอร์ ได้แก่ 1) ร่างทิศทางการขับเคลื่อน Cluster ผลไม้ ให้สามารถยกระดับผลิตภาพการผลิตโดยใช้เทคโนโลยีการเกษตรและเทคโนโลยีชีวภาพ ยกระดับผลิตภัณฑ์ให้มีมูลค่าเพิ่มด้วยการแปรรูปจากเทคโนโลยีและนวัตกรรมที่ทันสมัย และเพิ่มประสิทธิภาพการขนส่งและการจําหน่ายสินค้าเกษตร (E-commerce) 2) ร่างทิศทางการขับเคลื่อน Cluster ประมงเพาะเลี้ยง ให้สามารถยกระดับผลผลิตสินค้าประมงเพาะเลี้ยงให้มีคุณภาพและมาตรฐานตามความต้องการ พัฒนาผลผลิตภัณฑ์เพื่อสร้างมูลค่าเพิ่ม และสร้างหรือพัฒนาตลาดกลางและระบบโลจิสติก 3) ร่างทิศทางการขับเคลื่อน Cluster พืชสําหรับอุตสาหกรรมชีวภาพ ให้สามารถยกระดับผลผลิตมันสําปะหลังให้มีคุณภาพและปริมาณที่เพียงพอต่อความต้องการของตลาด ส่งเสริมการแปรรูปด้วยเทคโนโลยีที่ทันสมัย เพื่อลดต้นทุนและเพิ่มมูลค่าสินค้า และเพิ่มประสิทธิภาพการตลาดและเข้าถึงแหล่งเงินทุน 4) ร่างทิศทางการขับเคลื่อน Cluster พืชสมุนไพร ให้สามารถยกระดับผลิตภาพการผลิตพืชสมุนไพรโดยใช้เทคโนโลยี ยกระดับผลิตภัณฑ์แปรรูปพืชสมุนไพรให้มีมูลค่าเพิ่มด้วยเทคโนโลยีที่ทันมัย และเพิ่มประสิทธิภาพระบบการตลาดและการจําหน่ายสินค้าเกษตร (E-commerce) และ 5) ร่างทิศทางการขับเคลื่อน Cluster High Value Products (โคเนื้อ ผักปลอดสารพิษและอินทรีย์) ส่งเสริมการเลี้ยงโคเนื้อคุณภาพสูง และได้มาตรฐานระดับสากลให้เพียงพอแก่ความต้องการภายในประเทศ ตั้งศูนย์ชําแหละ ตัดแต่ง และการแปรรูปที่ได้มาตรฐานระดับส่งออก และสนับสนุนและจัดทําการตลาด ทั้งโคเนื้อและผลิตภัณฑ์แปรรูป โปรโมทให้การบริโภคเนื้อโคเพิ่มมากขึ้น
รัฐบาลไทย-ข่าวทำเนียบรัฐบาล-โฆษกรัฐบาลเผย “นายก”มอบหมายรอง นรม. รมว. และ รมว.ศธ. ลงพื้นที่ดูความพร้อมสนามบิน สถานประกอบการและโรงเรียนเปิดเรียนในวันที่ 1 พ.ย. นี้
วันอาทิตย์ที่ 31 ตุลาคม 2564
โฆษกรัฐบาลเผย “นายก”มอบหมายรอง นรม. รมว. และ รมว.ศธ. ลงพื้นที่ดูความพร้อมสนามบิน สถานประกอบการและโรงเรียนเปิดเรียนในวันที่  1 พ.ย. นี้
โฆษกรัฐบาลเผย “นายก”มอบหมายรอง นรม. รมว. และ รมว.ศธ. ลงพื้นที่ดูความพร้อมสนามบิน สถานประกอบการและโรงเรียนเปิดเรียนในวันที่  1 พ.ย. นี้  พร้อมกําชับผู้ว่าราชการ  17  จังหวัดนําร่องท่องเที่ยว คุมเข้ม ร้านค้า ผู้ประกอบการ ปฏิบัติตามมาตรการ COVID Free Set
วันนี้ 31 ตุลาคม 2564 นาย ธนกร วังบุญคงชนะ โฆษกประจําสํานักนายกรัฐมนตรี เผยว่า ในวันพรุ่งนี้ 1 พฤศจิกายน  พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  ได้มอบหมายให้รองนายกรัฐมนตรีและรัฐมนตรีสาธารณสุข ดูความเรียบร้อยของสถานที่/เส้นทางการเดินทางของนักท่องเที่ยวในภาพรวม     รัฐมนตรีว่าการกระทรวงคมนาคมตรวจสอบความพร้อมมาตรการรองรับและติดตามการเข้า-ออก ของผู้โดยสารที่เดินทางมายังสนามบินสุวรรณภูมิ ตลอดจนสนามบินอื่นๆที่เปิดให้มีการบินเข้าจากต่างประเทศเข้ามา นอกจากนี้ยังให้กระทรวงมหาดไทยร่วมกับกระทรวงสาธารณสุข สอดส่องดูแลทุกภาคส่วนให้ปฏิบัติตามมาตรการผ่อนคลายกิจการ กิจกรรม ของศบค. เท่านั้น  ซึ่งขณะนี้ ในพื้นที่ควบคุมสูงสุดและเข้มงวดยังคงไม่อนุญาตให้มีการดี่ม/จําหน่ายแอลกอฮอล์ในร้านอาหารทั่วไป ในส่วนกรุงเทพมหานคร อนุญาตให้มีการบริโภคเครื่องดื่มแอลกอฮอล์ได้เฉพาะร้านที่ผ่านมาตรฐาน SHA ของ ททท. และไม่เกินเวลา 21.00 น. เท่านั้น
ทั้งนี้ นายกรัฐมนตรียังขอให้ผู้ว่าราชการจังหวัด 17 จังหวัดนําร่องท่องเที่ยว  จัดทีมงานช่วยตรวจตราสถานประกอบการ ร้านค้า  ตลาด ชุมชน  ต้องปฏิบัติตามมาตรการ COVID Free Setting   เพราะแม้จะมีการเปิดประเทศรับนักท่องเที่ยวจากประเทศความเสี่ยงต่ําแบบไม่กักตัวหรือจํากัดพี้นที่เพิ่มเติม 63ประเทศและพื้นที่ แต่รัฐบาลยังให้ความสําคัญสูงสุดในการควบคุมและป้องกันการแพร่ระบาดโควิด-19 ในประเทศ เช่นเดียวกับประชาชนยังยึดหลักอนามัยส่วนบุคคลและดูแลตัวเองแบบครอบจักรวาล Universal Prevention
โฆษกประจําสํานักนายกรัฐมนตรี กล่าวว่า   นอกจากการเปิดประเทศแล้ว  นายกรัฐมนตรี ยังได้มอบหมายให้รัฐมนตรีว่าการกระทรวงศึกษาธิการ  ติดตามความเรียบร้อยสําหรับโรงเรียนที่มีความพร้อมในการเปิดการเรียนการสอนปกติในวันพรุ่งนี้ด้วย โดยย้ําให้ยกระดับการป้องกันไวรัสโควิด ให้โรงเรียนเป็นพื้นที่ปลอดภัย (Safety Zone) สําหรับเด็กนักเรียน ครูและบุคลากรภายในโรงเรียนด้วย ท่านนายกรัฐมนตรี ย้ําว่า แม้ว่าทิศทางของการรับมือกับสถานการณ์โควิด-19 ในประเทศจะอยู่ในทิศทางที่ดีขึ้น แต่ก็ขอให้ทุกฝ่ายอย่าประมาท พร้อมทั้งขอความร่วมมือให้ปฏิบัติตามมาตรการของรัฐอย่างเคร่งครัด นายกรัฐมนตรีขอบคุณ ประชาชน ภาคเอกชน สถานประกอบการ ทุกๆ ฝ่ายที่ร่วมใจกันเดินหน้าประเทศไทย  ซึ่งในขณะนี้กําลังดําเนินไปได้ด้วยดี
...
รัฐบาลไทย-ข่าวทำเนียบรัฐบาล-พนักงาน JSL ปลื้ม!! รมว.สุชาติ ดูแลต่อเนื่องเปิดคอร์สฝึกทำเบเกอรี่ สร้างอาชีพเสริม เพิ่มรายได้
วันศุกร์ที่ 26 สิงหาคม 2565
พนักงาน JSL ปลื้ม!! รมว.สุชาติ ดูแลต่อเนื่องเปิดคอร์สฝึกทําเบเกอรี่ สร้างอาชีพเสริม เพิ่มรายได้
รมว.แรงงาน นายสุชาติ ชมกลิ่น สั่งการกรมพัฒนาฝีมือแรงงานเดินหน้าฝึกทักษะการทําเบเกอรี่คอร์สที่ 2 ช่วยอดีตพนักงาน JSL ประกอบอาชีพอิสระ
รัฐบาลไทย-ข่าวทำเนียบรัฐบาล-เงินลงทุนรัฐวิสาหกิจตามเป้า ช่วยพยุงเศรษฐกิจ ครึ่งปีแรก 1 แสนลบ. จากธุรกิจพลังงาน
วันพฤหัสบดีที่ 12 สิงหาคม 2564
เงินลงทุนรัฐวิสาหกิจตามเป้า ช่วยพยุงเศรษฐกิจ ครึ่งปีแรก 1 แสนลบ. จากธุรกิจพลังงาน
เงินลงทุนรัฐวิสาหกิจตามเป้า ช่วยพยุงเศรษฐกิจ ครึ่งปีแรก 1 แสนลบ. จากธุรกิจพลังงาน
วันที่ 12 ส.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีได้ติดตามตัวเลขการลงทุนของภาครัฐ รัฐวิสาหกิจ และเอกชน ซึ่งเป็นเครื่องยนต์สําคัญในการพยุงเศรษฐกิจให้ขับเคลื่อนต่อไป โดยเฉพาะของรัฐวิสาหกิจที่จะต้องเป็นหลักในเวลานี้ เนื่องด้วยภาคเอกชนอาจมีการชะลอการลงทุนเหตุจากสถานการณ์โควิด-19 ซึ่งนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ได้รายงานว่า ช่วงหกเดือนแรกของปี 2564 เกิดเม็ดเงินจากการลงทุนในธุรกิจพลังงานแล้วกว่า 1 แสนล้านบาท ผ่านโครงการโครงสร้างพื้นฐานด้านพลังงานต่าง ๆ ภายใต้หน่วยงานรัฐวิสาหกิจที่กํากับดูแลประกอบไปด้วย บริษัท ปตท. จํากัด (มหาชน) การไฟฟ้าฝ่ายผลิตแห่งประเทศไทย และบริษัทอื่น ๆ ในเครือ การลงทุนที่สําคัญ อาทิ โครงการสถานีรับจ่ายก๊าซธรรมชาติเหลวแห่งใหม่ จ.ระยอง โครงการท่อส่งก๊าซธรรมชาติ เส้นที่ 5 และโครงการขยายระบบส่งไฟฟ้า เพื่อสร้างความมั่นคงให้กับระบบไฟฟ้าทั่วประเทศ ทั้งนี้ ตั้งเป้าการลงทุนของธุรกิจพลังงานของทั้งปี 2564 ไว้ที่ 2 แสนล้านบาท
สําหรับการลงทุนของรัฐวิสาหกิจ 43 แห่ง ที่อยู่ภายใต้การกํากับดูแลโดยตรงของสํานักงานคณะกรรมการนโยบายรัฐวิสาหกิจ (สคร.) นางสาวรัชดา กล่าวว่า สคร. ได้รายงานการเบิกจ่ายงบลงทุนสะสม ของปีงบประมาณ 2564 ณ สิ้นเดือน มิ.ย. ในภาพรวมเป็นไปตามแผนหรือสูงกว่าแผน โดยสามารถเบิกจ่ายได้ 1.91 แสนล้านบาท หรือคิดเป็นร้อยละ 101 ของแผนการเบิกจ่ายสะสม โครงการขนาดใหญ่ที่เบิกจ่ายได้สูงกว่าแผน เช่น โครงการรถไฟความเร็วสูงไทย-จีน ระยะที่ 1 (ช่วงกรุงเทพมหานคร-นครราชสีมา) โครงการรถไฟฟ้าชานเมือง (สายสีแดง) ช่วงบางซื่อ-รังสิต และโครงการรถไฟความเร็วสูงเชื่อม 3 สนามบิน ของ รฟท. โครงการรถไฟฟ้าสายสีส้ม ช่วงศูนย์วัฒนธรรมฯ-มีนบุรี ของ รฟม.
“ท่านนายกฯ ให้ความสําคัญกับการลงทุนของรัฐวิสาหกิจ และเข้าใจดีว่าสถานการณ์โควิด-19 ส่งผลกระทบต่อหลายโครงการ/แผนงาน เนื่องจากบุคลากรไม่สามารถเข้าพื้นที่ที่อยู่ในเขตควบคุมเข้มข้นสูงสุดเพื่อก่อสร้างหรือตรวจรับงานได้ รวมทั้งปัญหาขาดแคลนแรงงาน จึงได้สั่งการให้ส่วนราชการทุกกระทรวงทํางานร่วมกับรัฐวิสาหกิจอย่างใกล้ชิด เพื่อช่วยผลักดันโครงการลงทุนให้ดําเนินการได้ตามเป้าหมาย นําไปสู่การสร้างความเข้มแข็งของเศรษฐกิจประเทศต่อไป” นางสาวรัชดา กล่าว
รัฐบาลไทย-ข่าวทำเนียบรัฐบาล-ครม. อนุมัติขยายเวลาสินเชื่อเกษตรแปลงใหญ่ จ่ายเงินกู้ถึง 31 ธ.ค. 69 ขยายเวลาดำเนินโครงการถึง 30 มิ.ย. 75
วันพฤหัสบดีที่ 13 มกราคม 2565
ครม. อนุมัติขยายเวลาสินเชื่อเกษตรแปลงใหญ่ จ่ายเงินกู้ถึง 31 ธ.ค. 69 ขยายเวลาดําเนินโครงการถึง 30 มิ.ย. 75
.....
ครม. ขยายโครงการสนับสนุนสินเชื่อเพื่อพัฒนาเกษตรแบบแปลงใหญ่ โดยขยายเวลาจ่ายเงินกู้จากเดิมสิ้นสุด 31 ธ.ค. 64 เป็น 31 ธ.ค. 69 และขยายเวลาดําเนินการโครงการ จากเดิมสิ้นสุด 30 เม.ย. 70 เป็น 30 มิ.ย. 75 ภายใต้เงื่อนไขเดิม คือ เป็นเกษตรแบบแปลงใหญ่มีขนาดพื้นที่รวมกันไม่น้อยกว่า 300 ไร่ หรือมีเกษตรกรเข้าร่วมไม่น้อยกว่า 30 รายขึ้นกับพืชเกษตร
.
โดยปรับรายละเอียดจากเดิมที่ให้สินเชื่อแปลงละไม่เกิน 10 ล้านบาท เปลี่ยนเป็นไม่เกินวงเงินกู้ที่นายทะเบียนกําหนด โดยพิจารณาจากขนาด ประเภทธุรกิจ ชั้นคุณภาพ และศักยภาพในการชําระหนี้คืน ของสหกรณ์การเกษตรและกลุ่มเกษตรกร และแผนธุรกิจกลุ่มแปลงใหญ่ของวิสาหกิจชุมชน
.
อ่านเพิ่มเติม คลิก >>https://www.thaigov.go.th/news/contents/details/50428
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่ชุมชนคลองจั่น ลาดพร้าว ๑๐๗ และชุมชนสาทร ๑๓ กรุงเทพมหานคร เพื่อมอบถุงยังชีพ
วันจันทร์ที่ 30 สิงหาคม 2564
กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่ชุมชนคลองจั่น ลาดพร้าว ๑๐๗ และชุมชนสาทร ๑๓ กรุงเทพมหานคร เพื่อมอบถุงยังชีพ
ลงพื้นที่ชุมชนคลองจั่น ลาดพร้าว ๑๐๗ และชุมชนสาทร ๑๓ กรุงเทพมหานคร เพื่อมอบถุงยังชีพแก่ประชาชน ในโครงการ “ปันน้ําใจ คนไทยไม่ทิ้งกัน” ให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) รวมถึงผู้ติดเชื้อโควิด-
วันที่ ๒๘ สิงหาคม ๒๕๖๔ กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่ชุมชนคลองจั่น ลาดพร้าว ๑๐๗ และชุมชนสาทร ๑๓ กรุงเทพมหานคร เพื่อมอบถุงยังชีพแก่ประชาชน ในโครงการ “ปันน้ําใจ คนไทยไม่ทิ้งกัน” ให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) รวมถึงผู้ติดเชื้อโควิด-๑๙ ที่อยู่ระหว่างการกักตัวดูแลรักษาตนเอง (Home Isolation) และแจ้งขอความช่วยเหลือผ่าน jitasa.care โดยนางยุพา ทวีวัฒนะกิจบวร ปลัดกระทรวงวัฒนธรรม มอบหมายให้ นางโชติกา อัครกิจโสภากุล ผู้ช่วยปลัดกระทรวงวัฒนธรรม นายพัฐศิษฏ์ ธนชวาลย์ ผู้อํานวยการกองตรวจราชการ และเจ้าหน้าที่กระทรวงวัฒนธรรมร่วมมอบถุงยังชีพดังกล่าว
รัฐบาลไทย-ข่าวทำเนียบรัฐบาล-ออมสิน จัดใหญ่ “มหกรรมผ่อนปรนการชำระหนี้ครู” 1-30 มิ.ย. 64 ปูพรมช่วยครูและบุคลากรทางการศึกษา ยับยั้งสถานะลูกหนี้ไม่ให้เป็น NPLs
วันจันทร์ที่ 14 มิถุนายน 2564
ออมสิน จัดใหญ่ “มหกรรมผ่อนปรนการชําระหนี้ครู” 1-30 มิ.ย. 64 ปูพรมช่วยครูและบุคลากรทางการศึกษา ยับยั้งสถานะลูกหนี้ไม่ให้เป็น NPLs
ช่วงเวลากว่า 12 ปีที่ผ่านมา ธ.ออมสินและ ก.ศึกษาธิการ จัดทําโครงการสินเชื่อเพื่อช่วยลดภาระในชีวิตประจําวันแก่ครูและบุคลากรทางการศึกษามาอย่างต่อเนื่องหลายโครงการ จากสถานการณ์ปัจจุบันพบว่าครูและบุคลากรทางการศึกษาจํานวนหนึ่งไม่สามารถชําระหนี่้ได้ตามเงื่อนไข
นายวิทัย รัตนากร ผู้อํานวยการธนาคารออมสิน เปิดเผยว่า ในช่วงเวลากว่า 12 ปีที่ผ่านมา ธนาคารออมสิน และกระทรวงศึกษาธิการ ได้จัดทําโครงการสินเชื่อเพื่อช่วยลดภาระในชีวิตประจําวันแก่ครูและบุคลากรทางการศึกษามาอย่างต่อเนื่องหลายโครงการ แต่จากสถานการณ์ปัจจุบันพบว่าครูและบุคลากรทางการศึกษาจํานวนหนึ่งไม่สามารถชําระหนี้ได้ตามเงื่อนไข โดยเฉพาะอย่างยิ่งในช่วงที่การแพร่ระบาดของ COVID-19 อาจส่งผลทางอ้อมต่อรายได้ครอบครัว
ธนาคารจึงเร่งจัดทํามาตรการแก้ไขหนี้ภายใต้แนวคิด มหกรรมผ่อนปรนการชําระหนี้ครูและบุคลากรทางการศึกษา เพื่อช่วยยับยั้งไม่ให้ต้องกลายเป็นหนี้เสีย (NPLs) จนเป็นเหตุให้อาจถูกดําเนินคดี ส่งผลเสียทางเครดิตและกระทบต่อหน้าที่ราชการได้ในอนาคต ทั้งนี้ ข้าราชการครู ลูกจ้างและบุคลากรทางการศึกษาที่มีปัญหาเรื่องสภาพคล่อง สามารถเข้าร่วมมาตรการพักชําระเงินต้น และเลือกจ่ายดอกเบี้ยบางส่วน ตามแผนการชําระหนี้ที่ธนาคารกําหนด เป็นระยะเวลา 12 เดือน หรือนานที่สุดไม่เกินวันที่ 31 ธันวาคม 2566 โดยการเลือกแผนการชําระหนี้ตามความสามารถในการผ่อนชําระของตนเอง ผ่านแอป MyMo หรือที่เว็บไซต์ธนาคารออมสิน www.gsb.or.th ซึ่งเปิดให้แจ้งความประสงค์จนถึงวันที่ 30 มิถุนายน 2564 นี้เท่านั้น
สําหรับข้าราชการครูที่เกษียณอายุแล้ว และยังไม่เคยใช้สิทธิบําเหน็จตกทอดมาเป็นหลักประกันการกู้เงิน สามารถขอกู้สินเชื่อสวัสดิการสําหรับข้าราชการบํานาญฯ ที่ผ่อนปรนให้ใช้บําเหน็จตกทอดเป็นหลักประกันในการกู้ และนําเงินกู้ไม่ต่ํากว่า 50% ไปชําระหนี้เดิมกับธนาคารได้ ด้วยอัตราดอกเบี้ยเงินกู้พิเศษ คงที่ 2.00% ต่อปี นานถึง 10 ปี หลังจากนั้นคิดดอกเบี้ย MRR-2.50% ต่อปี ให้วงเงินกู้ 100% ของเงินบําเหน็จตกทอด ผ่อนชําระนาน 30 ปี โดยสอบถามรายละเอียดได้ที่ธนาคารออมสินทุกสาขา หรือติดต่อสาขาที่ใช้บริการสินเชื่ออยู่
ทั้งนี้ นับตั้งแต่ช่วงปลายปี 2563 เป็นต้นมา ธนาคารได้เน้นดําเนินการแก้ไขหนี้แก่ลูกหนี้ที่ประสบปัญหาการผ่อนชําระเนื่องจากได้รับผลกระทบจากการแพร่ระบาดของ COVID-19 มาอย่างต่อเนื่อง ปัจจุบัน มีผู้เข้ามาตรการแก้ไขหนี้กับธนาคารแล้วกว่า 6 แสนบัญชี วงเงินรวมกว่า 370,000 ล้านบาท โดยเป็นครูและบุคลากรทางการศึกษากว่า 1 แสนบัญชี วงเงินรวมกว่า 120,000 ล้านบาท (ข้อมูล ณ วันที่ 31 พฤษภาคม 2564) สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
รัฐบาลไทย-ข่าวทำเนียบรัฐบาล-​นายกฯ หารือประธานกรรมการกองทุนเพื่อการลงทุนสาธารณะ (Public Investment Fund: PIF) ราชอาณาจักรซาอุดีอาระเบีย เดินหน้ากระชับความร่วมมือด้านพลังงานไทย-ซาอุดีอาระเบีย
วันอาทิตย์ที่ 15 พฤษภาคม 2565
​นายกฯ หารือประธานกรรมการกองทุนเพื่อการลงทุนสาธารณะ (Public Investment Fund: PIF) ราชอาณาจักรซาอุดีอาระเบีย เดินหน้ากระชับความร่วมมือด้านพลังงานไทย-ซาอุดีอาระเบีย
​นายกฯ หารือประธานกรรมการกองทุนเพื่อการลงทุนสาธารณะ (Public Investment Fund: PIF) ราชอาณาจักรซาอุดีอาระเบีย เดินหน้ากระชับความร่วมมือด้านพลังงานไทย-ซาอุดีอาระเบีย
วันนี้ (15 พฤษภาคม 2565) เวลา 06.30 น. ณ ท่าอากาศยานทหาร (บน.6) นายยาเซอร์ บิน อุสมาน อัล-รูมัยยาน (Yasir bin Othman Al-Rumayyan) ประธานกรรมการกองทุนเพื่อการลงทุนสาธารณะ (Public Investment Fund: PIF) ราชอาณาจักรซาอุดีอาระเบีย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โดยนายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรียินดีที่ได้พบกันในวันนี้ยินดีด้วยกับกองทุนเพื่อการลงทุนสาธารณะราชอาณาจักรซาอุดิอาระเบีย PIF ได้เป็นบริษัทที่มีมูลค่าอันดับหนึ่งของโลก ขณะนี้ไทยกําลังยกเลิกมาตรการเข้าประเทศซึ่งเป็นไปตามพัฒนาการด้านการจัดการโควิด-19 ทั้งนี้ จะช่วยอํานวยความสะดวกความร่วมมือระหว่างไทยซาอุได้ดีขึ้น โดยที่ความสัมพันธ์ระหว่างสองประเทศเป็นไปด้วยดีแล้ว ไทยยินดีที่จะพัฒนาความร่วมมือ และความสัมพันธ์ของทั้งสองประเทศให้ก้าวหน้ายิ่งขึ้น
นายยาเซอร์ บิน อุสมาน อัล-รูมัยยานกล่าวว่า เจ้าชายมุฮัมมัด บิน ซัลมาน บิน อับดุลอะซีซ อัลซะอูด (His Royal Highness Prince Mohammad bin Salman bin Abdulaziz Al Saud) มกุฎราชกุมาร รองนายกรัฐมนตรี และรัฐมนตรีว่าการกระทรวงกลาโหม
แห่งราชอาณาจักรซาอุดีอาระเบีย มีคําสั่งให้ได้มาพบนายกรัฐมนตรีในวันนี้เพื่อหาโอกาสเพิ่มความร่วมมือกับประเทศไทยในด้านต่างๆ โดยซาอุดีอาระเบียประสงค์ที่จะมีความร่วมมือกับไทยทางการค้าการลงทุน และด้านพลังงานมากขึ้น โดยเฉพาะอย่างยิ่งการสํารวจพลังงานและแก๊ส
ในโอกาสนี้ทั้งสองฝ่ายได้แลกเปลี่ยนข้อคิดเห็น เพื่อหาโอกาสสร้างความร่วมมือระหว่างกันในหลายด้าน เช่น การท่องเที่ยว การกีฬา E-sports และ Soft power รวมทั้ง ซาอุดีอาระเบียหวังจะมี Business Dialogue ร่วมกับไทย เพื่อสร้างโอกาสและสนับสนุนการค้าการลงทุนระหว่างกัน และใช้ไทยเป็นฐานลงทุนในภูมิภาคด้วย
รัฐบาลไทย-ข่าวทำเนียบรัฐบาล-DES เดินหน้า ปิด 344 บัญชีม้า เเก้ call center
วันจันทร์ที่ 28 มีนาคม 2565
DES เดินหน้า ปิด 344 บัญชีม้า เเก้ call center
DES เดินหน้า ปิด 344 บัญชีม้า เเก้ call center
ชัยวุฒิ เผย กวาดล้างบัญชีม้า จับกุมไปแล้ว 344 บัญชี มูลค่าความเสียหายกว่า 869 ล้านบาท เเก้ปัญหาเเก็งคอลเซ็นเตอร์
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวภายหลังเป็นประธานการประชุมคณะกรรมการป้องกันปราบปรามและแก้ไขปัญหาอาชญากรรมทางออนไลน์ ครั้งที่ 2/2565 วันนี้ (28 มี.ค.65) ว่าได้มีการนําเสนอความคืบหน้าในการทางานบูรณาการระหว่างหน่วยงานต่างๆ เพื่อเร่งประสิทธิภาพการแก้ไขปัญหาความเดือดร้อนของประชาชนจากมิจฉาชีพและอาชญากรรมออนไลน์ โดยหนึ่งในนั้นคือ การแก้ปัญหาบัญชีม้า สกัดเส้นทางการรับและโอนเงินในขบวนการของมิจฉาชีพ ซึ่งจะลดปัญหาความเดือดร้อนของประชาชนจากอาชญากรรมเหล่านี้ได้มาก
โดยมีการนําเสนอรายงานต่อที่ประชุมถึงผลการดาเนินการปราบปรามจับกุมดําเนินคดีกับผู้กระทําผิด ของกองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) ในรอบปีที่ผ่านมา จนถึงปัจจุบัน จํานวนทั้งสิ้น 5,517 คดี ผู้ต้องหา 6,348 คน และได้มีการระดมกวาดล้างจับกุมผู้ที่เปิดบัญชีธนาคารแล้วนําไปใช้ในการกระทําผิดผ่านทางออนไลน์ (บัญชีม้า) แล้วจํานวน 344 ราย (บัญชี) มีมูลค่าความเสียหายกว่า 869 ล้านบาท โดยเรียงลําดับมูลค่าความเสียหาย ดังนี้ อันดับ 1 การหลอกลวงออนไลน์ทางด้านการเงิน ครอบคลุมทั้งการหลอกลวงโอนเงิน (Scam/Call Center) และแชร์ลูกโซ่หลอกให้ลงทุนทางออนไลน์ ความเสียหายกว่า 693 ล้านบาท อันดับ 2 การพนันออนไลน์ ความเสียหาย 154 ล้านบาท อันดับ 3 คดีความตาม พ.ร.บ.คอมพิวเตอร์ฯ ความเสียหายกว่า 13 ล้านบาท อันดับ 4 การหลอกลวงจําหน่ายสินค้าออนไลน์ ความเสียหายประมาณ 8 ล้านบาท
ทั้งนี้ ในช่วง 3 เดือนแรกของปี 65 ในส่วนเว็บพนันออนไลน์ ได้มีคําสั่งศาลปิดกั้นแล้ว 742 ยูอาร์แอล นายชัยวุฒิ กล่าวว่า นอกจากนี้ที่ประชุมยังได้รับทราบการแต่งตั้งคณะอนุกรรมการปราบปรามอาชญากรรมทางออนไลน์ โดยมีพลโท สุชาติ แดงประไพ ผู้ทรงคุณวุฒิกองทัพบก เป็นประธาน ทั้งนี้เพื่อให้การดําเนินการด้านป้องกันปราบปรามและแก้ไขอาชญากรรมทางออนไลน์ เป็นไปอย่างมีประสิทธิภาพ และมีการบูรณาการ สาหรับคณะอนุกรรมการฯ ชุดดังกล่าว มีอํานาจหน้าที่ ดังนี้ 1. ปฏิบัติการและบูรณาการป้องกันปราบปรามและแก้ไขปัญหาอาชญากรรมทางออนไลน์ เพื่อเพิ่มประสิทธิภาพในการป้องกันปราบปรามและแก้ไขปัญหาอาชญากรรมทางออนไลน์ 2. ประสานงานหรือเชิญทั้งบุคคลและหน่วยงานที่เกี่ยวข้อง เพื่อแสวงหาข้อเท็จจริง ในการดําเนินการป้องกันปราบปรามและแก้ไขปัญหาอาชญากรรมทางออนไลน์ และดําเนินการอื่นใด เพื่อให้การดําเนินการของคณะอนุกรรมการฯ เกิดผลเป็นรูปธรรม 3.แต่งตั้งคณะทํางาน เพื่อช่วยคณะอนุกรรมการทํางานตามความจําเป็น และ 4. ดําเนินการอื่นใดตามที่คณะกรรมการป้องกันปราบปรามและแก้ไขปัญหาอาชญากรรมทางออนไลน์ หรือประธานกรรมการป้องกันปราบปรามและแก้ไขปัญหาอาชญากรรมทางออนไลน์มอบหมาย
************************
รัฐบาลไทย-ข่าวทำเนียบรัฐบาล-ครม. เคาะ “คนละครึ่ง เฟส 4” คนละ 1,200 บาท กดยืนยันตัวตน - เริ่มใช้สิทธิ 1 ก.พ. นี้
วันอังคารที่ 25 มกราคม 2565
ครม. เคาะ “คนละครึ่ง เฟส 4” คนละ 1,200 บาท กดยืนยันตัวตน - เริ่มใช้สิทธิ 1 ก.พ. นี้
.....
ที่ประชุม ครม. (24 ม.ค. 65) อนุมัติโครงการคนละครึ่ง เฟส 4 กรอบวงเงิน 34,800 ล้านบาท เพื่อบรรเทาภาระค่าครองชีพ และกระตุ้นเศรษฐกิจภายในประเทศ โดยรูปแบบโครงการฯ ยังเหมือนเดิม คือ รัฐร่วมสนับสนุนค่าอาหาร เครื่องดื่ม และสินค้า - บริการทั่วไป 50% สูงสุด 150 บาท/คน/วัน หรือไม่เกิน 1,200 บาท/คน ตลอดโครงการ โดยกําหนดกลุ่มเป้าหมายไม่เกิน 29 ล้านสิทธิ ระยะเวลาโครงการตั้งแต่เดือน ก.พ. – เม.ย. 65
.
ในส่วนของการลงทะเบียนนั้น ประชาชนที่รับสิทธิในโครงการคนละครึ่ง เฟส 3 ประมาณ 28 ล้านคน สามารถกดยืนยันเพื่อรับสิทธิในแอปฯ เป๋าตัง และเริ่มใช้สิทธิได้ตั้งแต่วันที่ 1 ก.พ. – 30 เม.ย. 65
.
และจะเปิดเพิ่มให้ผู้สนใจและยังไม่เคยเข้าร่วมโครงการฯ อีก 1 ล้านสิทธิ สามารถลงทะเบียนเพื่อรับสิทธิได้ในวันที่ 10 ก.พ. และสามารถใช้สิทธิได้ตั้งแต่ 17 ก.พ. 65 เป็นต้นไป จนสิ้นสุดโครงการ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่จังหวัดปทุมธานี เพื่อมอบถุงยังชีพแก่ประชาชน
วันศุกร์ที่ 27 สิงหาคม 2564
กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่จังหวัดปทุมธานี เพื่อมอบถุงยังชีพแก่ประชาชน
กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่จังหวัดปทุมธานี เพื่อมอบถุงยังชีพแก่ประชาชน
วันที่ ๒๖ สิงหาคม ๒๕๖๔ กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่จังหวัดปทุมธานี เพื่อมอบถุงยังชีพแก่ประชาชน ในโครงการ “ปันน้ําใจ คนไทยไม่ทิ้งกัน”ให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) รวมถึงผู้ติดเชื้อโควิด-๑๙ ที่อยู่ระหว่างการกักตัวดูแลรักษาตนเอง (Home Isolation) และแจ้งขอความช่วยเหลือผ่าน jitasa.care โดยมีนางยุพา ทวีวัฒนะกิจบวร ปลัดกระทรวงวัฒนธรรมพร้อมด้วย นางโชติกา อัครกิจโสภากุล ผู้ช่วยปลัดกระทรวงวัฒนธรรม นางสาวฐิต์ณัฐ สมบัติศิริ วัฒนธรรมจังหวัดปทุมธานี และเจ้าหน้าที่ ร่วมมอบถุงยังชีพดังกล่าว
รัฐบาลไทย-ข่าวทำเนียบรัฐบาล-เกษียณคนที่ 1
วันเสาร์ที่ 14 สิงหาคม 2564
เกษียณคนที่ 1
กรุณาอวยพร อําลาผู้เกษียน
กรุณาอวยพร อําลาผู้เกษียน โดยกรุณาใส่่ชื่อ นามสกุล และเขียนคําอวยพรผู้เกษียน
รัฐบาลไทย-ข่าวทำเนียบรัฐบาล-นายกตู่ ห่วงชาวบ่อนไก่ มอบ รมว.เฮ้ง ดูแลช่วยเหลือเต็มที่
วันพุธที่ 22 มิถุนายน 2565
นายกตู่ ห่วงชาวบ่อนไก่ มอบ รมว.เฮ้ง ดูแลช่วยเหลือเต็มที่
นายกตู่แสดงความเป็นห่วงประชาชนชาวบ่อนไก่ ที่ประสบเหตุเพลิงไหม้ มอบนายสุชาติ ชมกลิ่น รัฐมนตรีว่าการกระทรวงแรงงาน ดูแลช่วยเหลืออย่างเต็มที่
นายสุชาติชมกลิ่นรัฐมนตรีว่าการกระทรวงแรงงานเปิดเผยถึงการให้ความช่วยเหลือลูกจ้างที่ประสบเหตุเพลิงไหม้ที่ชุมชนบ่อนไก่เขตปทุมวันเมื่อวันที่21มิถุนายน2565ว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและพลเอกประวิตรวงษ์สุวรรณรองนายกรัฐมนตรีที่กํากับดูแลกระทรวงแรงงานมีความห่วงใยพี่น้องประชาชนที่ประสบเหตุเพลิงไหม้ที่ชุมชนบ่อนไก่ได้สั่งการให้หน่วยงานที่เกี่ยวข้องเข้าให้การช่วยเหลือโดยในส่วนของกระทรวงแรงงานได้มอบให้นางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)และผู้แทนจากกรมต่างๆในสังกัดกระทรวงแรงงานนําสิ่งของเครื่องอุปโภคบริโภคอาทิเสื้อผ้าชุดเครื่องนอนผ้าห่มผ้าอนามัยหน้ากากอนามัยข้าวสารอาหารกระป๋องเส้นหมี่น้ําดื่มและน้ําผลไม้ที่ได้รับการสนับสนุนจากสถานประกอบกิจการไปมอบผ่านตัวแทนเครือข่ายประกันสังคมในพื้นที่ให้ลูกจ้างและประชาชนที่ได้รับผลกระทบจากเหตุเพลิงไหม้ณชุมชนบ่อนไก่เป็นการบรรเทาความเดือดร้อนในเบื้องต้นและได้สั่งการให้กรมสวัสดิการและคุ้มครองแรงงานมีหนังสือถึงสํานักงานสวัสดิการและคุ้มครองแรงงานพื้นที่1ขอความร่วมมือสถานประกอบกิจการที่มีลูกจ้างซึ่งได้รับผลกระทบจากกรณีเกิดเหตุเพลิงไหม้ดําเนินการช่วยเหลือลูกจ้างโดยหากลูกจ้างไม่สามารถไปทํางานได้เนื่องจากเหตุสุดวิสัยขอความร่วมมือนายจ้างให้ลูกจ้างหยุดงานโดยไม่ถือเป็นวันลาหรือเป็นความผิดต่อข้อบังคับเกี่ยวกับการทํางานหรือระเบียบหรือคําสั่งของนายจ้างพร้อมทั้งขอความร่วมมือนายจ้างจ่ายค่าจ้างให้กับลูกจ้างด้วยทั้งนี้หากลูกจ้างได้รับผลกระทบจากเหตุเพลิงไหม้ลูกจ้างต้องแจ้งให้นายจ้างรับทราบด้วย
รมว.แรงงานกล่าวต่อไปว่าได้มอบให้สํานักงานประกันสังคมส่งเจ้าหน้าที่ลงพื้นที่ตรวจสอบผู้ที่ได้รับความเดือดร้อนหากพบว่าเป็นผู้ประกันตนในระบบประกันสังคมให้ดูแลอํานวยความสะดวกในเรื่องของสิทธิประโยชน์รักษาพยาบาลในเบื้องต้นสํานักงานประกันสังคมกรุงเทพมหานครพื้นที่4รายงานความคืบหน้ามีประชาชนที่ได้รับความเดือดร้อนทยอยลงทะเบียนแล้ว107รายซึ่งนายวีระชัยรื่นผกา ผู้นําชุมชนซึ่งเป็นเครือข่ายประกันสังคมแจ้งว่ามีผู้ประกันตนมาตรา40อยู่ในกลุ่มผู้เดือดร้อนจํานวนประมาณ70รายซึ่งพบว่ามีผู้ประกันตนหญิง1รายได้รับบาดเจ็บยังไม่รู้สึกตัวพักรักษาตัวอยู่ที่โรงพยาบาลจุฬาลงกรณ์ซึ่งสปส.จะเข้าเยี่ยมเยียนและดูแลค่ารักษาพยาบาลต่อไปสําหรับประชาชนและผู้ประกันตนที่ประสบภัยสํานักงานเขตปทุมวันจัดพื้นที่พักชั่วคราวณศูนย์สร้างสุขทุกวัยบ่อนไก่ให้กับผู้เดือดร้อนและกําลังจัดระเบียบในการให้ความช่วยเหลือตามขั้นตอนต่อไป
+++++++++++++++++++
กองเผยแพร่และประชาสัมพันธ์
22มิถุนายน2565
รัฐบาลไทย-ข่าวทำเนียบรัฐบาล-สธ. เผยอัตราครองเตียงผู้ติดเชื้อสีเหลือง-เขียว ในกทม.และปริมณฑล มีแนวโน้มลดลง
วันอาทิตย์ที่ 29 สิงหาคม 2564
สธ. เผยอัตราครองเตียงผู้ติดเชื้อสีเหลือง-เขียว ในกทม.และปริมณฑล มีแนวโน้มลดลง
กระทรวงสาธารณสุข เผยสถานการณ์ผู้ติดเชื้อโควิด 19 มีแนวโน้มลดลง อัตราครองเตียงผู้ติดเชื้อสีเหลืองและเขียวพื้นที่กทม.และปริมณฑลเริ่มผ่อนคลาย ด้านโรงพยาบาลบุษราคัมผู้ติดเชื้อลดลงกว่าร้อยละ 54 เดินหน้าเร่งฉีดวัคซีนในกลุ่มเสี่ยง โดยเฉพาะหญิงตั้งครรภ์ เนื่
กระทรวงสาธารณสุข เผยสถานการณ์ผู้ติดเชื้อโควิด 19 มีแนวโน้มลดลง อัตราครองเตียงผู้ติดเชื้อสีเหลืองและเขียวพื้นที่กทม.และปริมณฑลเริ่มผ่อนคลาย ด้านโรงพยาบาลบุษราคัมผู้ติดเชื้อลดลงกว่าร้อยละ 54 เดินหน้าเร่งฉีดวัคซีนในกลุ่มเสี่ยง โดยเฉพาะหญิงตั้งครรภ์ เนื่องจากพบติดเชื้อเพิ่มขึ้นและเสียชีวิตมากกว่าปกติ 2.5 เท่า
วันนี้ (29 สิงหาคม 2564) ที่สํานักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวภายหลังประชุมศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อโควิด 19 ว่า สถานการณ์โควิด 19 ขณะนี้มีแนวโน้มลดลง ส่งผลให้อัตราครองเตียงในพื้นที่ กทม.และปริมณฑลเริ่มผ่อนคลาย โดยเฉพาะกลุ่มผู้ป่วยสีเหลืองและเขียว โดยข้อมูลโรงพยาบาลบุษราคัม ล่าสุด ณ วันที่ 28 สิงหาคม 2564 มีผู้ป่วยอยู่ระหว่างการรักษาทั้งสิ้น 1,905 ราย ลดลงจากสัปดาห์ก่อนที่มีผู้ติดเชื้อ 3,526 ราย ถึงร้อยละ 54 ส่วนศูนย์แรกรับและส่งต่อนิมิบุตร พบอัตราครองเตียงล่าสุด จํานวน 94 ราย ในจํานวนนี้เป็นผู้ป่วยสีเขียว 54 ราย สีเหลือง 34 ราย และสีแดง 6 ราย
นายแพทย์เกียรติภูมิ กล่าวต่อว่า สําหรับสถานการณ์ในภูมิภาคยังคงพบการระบาดภายในชุมชน สถานประกอบการ ตลาด แคมป์คนงาน ได้กําชับให้ตรวจคัดกรองเชิงรุกด้วยชุดตรวจATK และนําผู้ติดเชื้อเข้าสู่ระบบการแยกกักตัวที่บ้านและชุมชน เพื่อลดการแพร่กระจายเชื้อสู่ผู้อื่น อย่างไรก็ตามขณะนี้การติดเชื้อยังคงพบจากบุคคลใกล้ชิดในครอบครัว นําเชื้อแพร่สู่กลุ่มเสี่ยงที่ยังไม่ได้ฉีดวัคซีนจนทําให้มีการเสียชีวิต จึงได้เน้นย้ําให้เร่งฉีดวัคซีนในกลุ่มเสี่ยง 608 ได้แก่ ผู้สูงอายุ 60 ปีขึ้นไป, 7 กลุ่มโรคเรื้อรัง และโดยเฉพาะหญิงตั้งครรภ์ที่มีอายุครรภ์ 12 สัปดาห์ขึ้นไป เนื่องจากมีรายงานพบการติดเชื้อเพิ่มมากขึ้น และเสียชีวิตมากกว่าปกติ 2.5 เท่า และเพื่อให้ได้ตามเป้าหมายพื้นที่สีแดงเข้มครอบคลุมอย่างน้อยร้อยละ 70 ส่วนจังหวัดที่เหลือมากกว่าร้อยละ 50
สําหรับการฉีดวัคซีนโควิด 19 ถึงวันที่ 28 สิงหาคม 2564 ฉีดวัคซีนสะสม 30,679,289 โดส เป็นเข็มที่ 1 จํานวน 22,807,078 โดส เข็มที่ 2 จํานวน 7,287,885 โดส เข็มที่ 3 จํานวน 584,326 โดส อย่างไรก็ตามวันนี้ที่ประชุมกระทรวงสาธารณสุขมีมติมอบให้กรมควบคุมโรคพิจารณาแผนการฉีดวัคซีนในกลุ่มบุคคลทั่วไปและการกระตุ้นเข็ม 3 ซึ่งกรมควบคุมโรคจะได้ประชุมคณะกรรมการที่เกี่ยวข้อง เพื่อนําเสนอที่ประชุมในสัปดาห์หน้า และเตรียมกระจายวัคซีนซิโนแวค 1.5 ล้านโดสไปยังพื้นที่ภูมิภาค
*********************************** 29 สิงหาคม 2564
รัฐบาลไทย-ข่าวทำเนียบรัฐบาล-กรมเจ้าท่า จัดประชุมถ่ายทอดองค์ความรู้ ครั้งที่ 1 กําหนดพื้นที่ศักยภาพโครงสร้างพื้นฐาน
วันจันทร์ที่ 4 เมษายน 2565
กรมเจ้าท่า จัดประชุมถ่ายทอดองค์ความรู้ ครั้งที่ 1 กําหนดพื้นที่ศักยภาพโครงสร้างพื้นฐาน
การขนส่งทางน้ํา แม่น้ํา ชายฝั่งทะเลอ่าวไทยและอันดามัน
นายสมชาย สุมนัสขจรกุล รองอธิบดีกรมเจ้าท่า ด้านวิชาการ เป็นประธานเปิดการประชุม การถ่ายทอดความรู้ ครั้งที่ 1 โครงการศึกษาเพื่อกําหนดพื้นที่มีศักยภาพเหมาะสมในการพัฒนาโครงสร้างพื้นฐานเพื่อการขนส่งทางน้ํา บริเวณแม่น้ํา ชายฝั่งทะเลอ่าวไทยและอันดามัน โดยมีนางสาววิศัลยา ปานเจริญ รักษาราชการแทนผู้อํานวยการสํานักแผนงาน กล่าวรายงาน โดยมีผู้แทนกรมเจ้าท่าส่วนกลาง เข้าร่วมประชุม และผู้แทนส่วนภูมิภาค สํานักงานเจ้าท่าภูมิภาคที่ 1-7 และสาขา สํานักพัฒนาและบํารุงรักษาทางน้ํา ที่ 1-8 เข้าประชุมผ่านระบบ Zoom Cloud Meetings ในวันจันทร์ที่ 4 เมษายน 2565 เวลา 08.30 - 16.30 น. ณ ห้องราชา 2 โรงแรมปรินซ์พาเลซ มหานาค กรุงเทพ
จากยุทธศาสตร์ชาติ 20 ปี ยุทธศาสตร์การพัฒนาโครงสร้างพื้นฐานด้านคมนาคมขนส่ง ระยะ 20 ปี (พ.ศ.2561-2580) ซึ่งเกี่ยวข้องกับกรมเจ้าท่า ในหัวข้อยุทธศาสตร์ที่ 2 การสร้างความสามารถในการแข่งขัน และข้อสั่งการรัฐบาล ได้มอบหมายให้กระทรวงคมนาคม เป็นหน่วยงานหลักร่วมกับหน่วยงานท่ีเกี่ยวข้อง จัดทําแผนพัฒนาท่าเรือเพื่อเพิ่มศักยภาพการขนส่งสินค้าและค้าขายในภาพรวมของประเทศ โดยให้ครอบคลุมทั้งฝั่งทะเลอันดามันและอ่าวไทย เนื่องจากในปัจจุบันการขนส่งทางถนนมีมากกว่าร้อยละ 80 ซึ่งเป็นส่วนหน่ึงที่ส่งผลให้ต้นทุนโลจิสติกส์ของประเทศยังค่อนข้างสูง การพัฒนาการขนส่งทางน้ําจึงจําเป็นต้องมียุทธศาสตร์ในการพัฒนาเพื่อเป็นแนวทางสําหรับการพัฒนาอย่างต่อเนื่อง
กรมเจ้าท่าในฐานะหน่วยงานในสังกัดกระทรวงคมนาคม ซึ่งรับผิดชอบหลักด้านการพัฒนาระบบการขนส่งทางน้ําของประเทศ ได้ตระหนักถึงความสําคัญของการขนส่งทางน้ํา เนื่องจากเป็นการขนส่งที่สามารถขนส่งได้ครั้งละมากๆ ต้นทุนต่อหน่วยต่ํา ประหยัดพลังงาน เป็นมิตรต่อสิ่งแวดล้อม ช่วยลดหรือบรรเทาปัญหาการจราจรทางถนน และช่วยลดต้นทุนโลจิสติกส์ของประเทศได้ในระยะยาว แต่ยังคงมีสัดส่วนน้อยเมื่อเปรียบเทียบกับการขนส่งในโหมดต่าง ๆ ดังนั้น กรมเจ้าท่า จึงได้ทําสัญญาว่าจ้างกลุ่มบริษัทที่ปรึกษาฯ ประกอบด้วย บริษัท ปัญญา คอนซัลแตนท์ จํากัด บริษัท ทรานส์คอนซัลท์ จํากัด บริษัท เอ 21 คอนซัลแตนท์ จํากัด และบริษัท อินฟรา พลัส คอนซัลติ้ง จํากัด ดําเนินงานโครงการเพื่อกําหนดพื้นท่ีมีศักยภาพเหมาะสมในการพัฒนาโครงสร้างพื้นฐานเพื่อการขนส่งทางน้ําบริเวณแม่น้ําชายฝั่งอ่าวไทยและอันดามัน
สําหรับการประชุมแลกเปลี่ยนความคิดเห็นในวันนี้ เป็นการประชุมภาพรวมของการขนส่งทางน้ําและแนวทางการพัฒนาทางน้ํา สถานการณ์ ความจําเป็นในการขนส่งทางน้ําและสภาพปัญหาด้านการขนส่งทางน้ํา อาทิ ท่าเรือสินค้า ท่าเรือท่องเที่ยว ร่องน้ําและโครงสร้างพื้นฐานเพื่อบริหารจัดการทรัพยากรน้ํา และการกํากับดูแลด้านการขนส่งทางน้ํา เพื่อให้หน่วยงานภายใต้กรมเจ้าท่ามีความรู้ ความเข้าใจในการจัดทําแผนปฏิบัติราชการราย 5 ปีและแผนปฏิบัติราชการรายปี รวมถึงร่วมกันกําหนดกิจกรรมย่อยของแผนงานภายใต้ความรับผิดชอบของหน่วยงาน เพื่อใช้สําหรับการจัดทําแผนปฏิบัติราชการฯ 5 ปี และแผนปฏิบัติราชการรายปีของกรมเจ้าท่า รวมทั้งสามารถนําความรู้ที่ได้รับไปปฏิบัติงานได้อย่างมีประสิทธิภาพ เป็นไปทิศทางเดียวกัน เพื่อขับเคลื่อนการพัฒนาประเทศไปสู่ความมั่นคง มั่งคั่ง และยั่งยืน
รัฐบาลไทย-ข่าวทำเนียบรัฐบาล-รมช.ประภัตร นำทีมกระทรวงเกษตรฯ หารือความร่วมมือผู้บริหารบริษัทบิ๊กซี ซุปเปอร์เซนเตอร์ จำกัด (มหาชน)
วันศุกร์ที่ 25 มีนาคม 2565
รมช.ประภัตร นําทีมกระทรวงเกษตรฯ หารือความร่วมมือผู้บริหารบริษัทบิ๊กซี ซุปเปอร์เซนเตอร์ จํากัด (มหาชน)
รมช.ประภัตร นําทีมกระทรวงเกษตรฯ หารือความร่วมมือผู้บริหารบริษัทบิ๊กซี ซุปเปอร์เซนเตอร์ จํากัด (มหาชน) เตรียมรับซื้อผลผลิตเกษตรกรที่เข้าร่วมโครงการ “สานฝันสร้างอาชีพ ยกระดับรายได้เกษตรกร” เพิ่มช่องทางขายสินค้าเกษตรผ่านทุกสาขาทั่วไทย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยว่า เมื่อวันที่ 24 มีนาคม 2565 ที่ผ่านมา ได้ประชุมหารือโครงการสานฝันสร้างอาชีพ ยกระดับรายได้เกษตรกร ร่วมกับนายอัศวิน เตชะเจริญวิกุล ประธานเจ้าหน้าที่บริหารและกรรมการผู้จัดการใหญ่ บริษัท บิ๊กซี ซูเปอร์เซ็นเตอร์ จํากัด (มหาชน) โดยมีนายปรีดา ยังสุขสถาพร ผู้อํานวยการองค์การสะพานปลา นายสุทักษ์ จิระรัตนวงศ์ รองผู้อํานวยการองค์การสะพานปลา ด้านสะพานปลาและท่าเทียบเรือประมง นายประพันธ์ ลีปายะคุณ รองอธิบดีกรมประมง นายกฤษ อุตตมะเวทิน รองเลขาธิการสํานักงานมาตรฐานสินค้าเกษตรและอาหารแห่งชาติ นายวิวัฒน์ ไชยชะอุ่ม ผู้อํานวยการกองส่งเสริมและพัฒนาการปศุสัตว์ กรมปศุสัตว์ หัวหน้าส่วนราชการ กรมส่งเสริมการเกษตร กรมวิชาการเกษตร และองค์การตลาด กระทรวงมหาดไทย ตัวแทนภาคเอกชน ตลอดจนตัวแทนเกษตรกรเข้าร่วมหารือ
รมช.ประภัตร กล่าวว่า การประชุมดังกล่าว เป็นการหารือความร่วมมือระหว่างกระทรวงเกษตรและสหกรณ์โดยกรมปศุสัตว์ กรมส่งเสริมการเกษตร กรมประมง องค์การสะพานปลา มกอช. องค์การตลาด ร่วมกับผู้บริหาร บริษัทบิ๊กซี ซุปเปอร์เซนเตอร์ จํากัด (มหาชน) และภาคเอกชน โดยหารือร่วมกันด้านการหาตลาดรองรับผลผลิตให้กับเกษตรกรที่เข้าร่วมโครงการ “สานฝันสร้างอาชีพ ยกระดับรายได้เกษตรกร” ของกระทรวงเกษตรและสหกรณ์ โดยทางผู้บริหาร บริษัทบิ๊กซี ซุปเปอร์เซนเตอร์ จํากัด (มหาชน) ยินดีเข้ามาร่วมขับเคลื่อน ด้วยการรับซื้อผลผลิตของเกษตรกรและนําสินค้าไปจําหน่ายยังห้างบิ๊กซี ซุปเปอร์เซ็นเตอร์ ทุกสาขาทั่วประเทศ และการจําหน่ายผ่านระบบออนไลน์ เพื่อเป็นการแก้ไขปัญหาตลาดจําหน่ายผลผลิตทางการเกษตร และเพื่อรองรับผลผลิตทางการเกษตรที่จะได้รับจากการส่งเสริมโครงการสานฝันสร้างอาชีพและยกระดับรายได้เกษตรกร
นอกจากนี้ ที่ประชุมยังได้มีการแต่งตั้งคณะทํางาน เพื่อขับเคลื่อนความร่วมมือดังกล่าวให้เป็นรูปธรรมโดยเร็วที่สุด โดยจะนําร่องในพื้นที่ จังหวัดสุพรรณบุรี และรองรับผลผลิตทางการเกษตรจากเกษตรกรในจังหวัดใกล้เคียง เช่น อุทัยธานี อยุธยา อ่างทอง นครปฐม โดยจะกําหนดให้ใช้พื้นที่ของหมู่บ้านอนุรักษ์ควายไทย จังหวัดสุพรรณบุรี เป็นศูนย์กลางรับซื้อผลผลิตของเกษตรกร และจะมีการบูรณาการทํางานร่วมกันของหน่วยงานในกระทรวงเกษตรฯ แบบ Onestop Service ตั้งแต่การตรวจมาตรฐานสินค้า การบรรจุ จนถึงบริษัทบิ๊กซี ซุปเปอร์เซนเตอร์ จํากัด (มหาชน) มารับสินค้าไปกระจายตามห้างบิ๊กซี ซุปเปอร์เซ็นเตอร์ ทุกสาขาทั่วประเทศ
โดยในวันนี้ ( 25 มี.ค. 65) รมช.ประภัตร ได้นําคณะทํางาน และผู้บริหารบริษัทบิ๊กซี ซุปเปอร์เซนเตอร์ จํากัด (มหาชน) พร้อมด้วยหัวหน้าส่วนราชการที่เกี่ยวข้องของกระทรวงเกษตรและสหกรณ์ ลงตรวจพื้นที่หมู่บ้านอนุรักษ์ควายไทย จังหวัดสุพรรณบุรี โดยมีสินค้าของเกษตรกรที่เข้าร่วมโครงการสานฝันสร้างอาชีพ ยกระดับรายได้เกษตรกรในพื้นที่จังหวัดสุพรรณบุรี และใกล้เคียง อาทิ ผัก ผลไม้ สินค้าปศุสัตว์ ประมง ทั้งแบบสดและแปรรูป มาแสดงให้ผู้บริหารบริษัทบิ๊กซี และคณะทํางานได้ร่วมชมคุณภาพ ก่อนจะหารือในส่วนของการสั่งสินค้าแต่ละประเภทต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ย้ำความสำเร็จผลงานรัฐบาล “โครงสร้างพื้นฐาน” คู่ขนาน “สาธารณสุข” เน้นสร้างรากฐานเกิดประโยชน์ต่อประชาชน-ประเทศ ระยะยาว
วันพุธที่ 27 กรกฎาคม 2565
โฆษกรัฐบาลเผย “นายกฯ” ย้ําความสําเร็จผลงานรัฐบาล “โครงสร้างพื้นฐาน” คู่ขนาน “สาธารณสุข” เน้นสร้างรากฐานเกิดประโยชน์ต่อประชาชน-ประเทศ ระยะยาว
โฆษกรัฐบาลเผย “นายกฯ” ย้ําความสําเร็จผลงานรัฐบาล “โครงสร้างพื้นฐาน” คู่ขนาน “สาธารณสุข” เน้นสร้างรากฐานเกิดประโยชน์ต่อประชาชน-ประเทศ ระยะยาว
วันนี้ (27 ก.ค.65) นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม บริหารประเทศตลอด 8 ปี เกิดผลเป็นรูปธรรมจริง มีประโยชน์ต่อประชาชนและประเทศชาติ บ้านเมือง ทั้งปัจจุบันและจะส่งผลยาวนานถึงอนาคต ซึ่งรัฐบาลได้เน้นการสร้างโครงสร้างพื้นฐานด้านคมนาคมขนส่งทุกด้านควบคู่กับการวางระบบสาธารณสุขให้เขมแข็ง ซึ่งผลงานที่ผ่านมาด้านโครงสร้างพื้นฐานมีความสําเร็จ ได้แก่ 1. ทางบก เช่น สร้างและพัฒนาถนนทั้งถนนทางหลวงและถนนชนบท ครอบคลุมทุกภาคของประเทศไทย สร้างทางด่วนเชื่อมต่อระหว่างจังหวัดเกือบ 10 เส้นทาง ตลอดจนการขยายถนนทางหลวงหลัก เป็นต้น 2. ทางราง เช่น ในพื้นที่ กทม. ได้เชื่อมต่อรถไฟฟ้าเข้าด้วยกัน ครอบคลุมพื้นที่อย่างกว้างขวาง รวมทั้งบริหารงบประมาณ ทําสัญญาก่อสร้างทางรถไฟเพื่อต่อเชื่อมกับประเทศเพื่อนบ้าน เพื่อเป็นประโยชน์ต่อช่องทางการคมนาคมระหว่างประเทศ และเพื่อเพิ่มพูนการส่งออกของผลิตภัณฑ์ของประเทศไทย นํามาซึ่งผลประโยชน์ที่จะเกิดกับประชาชนคนไทย อีกทั้งยังสร้างรถไฟความเร็วสูงเส้นทางแรกสู่โคราช ซึ่งคาดว่าจะแล้วเสร็จในไม่ช้านี้ และจะสร้างต่อเชื่อมไปอีกเพื่อเปิดประตูเชื่อมต่อ และการส่งเสริมความเจริญในทุกภาคอุตสาหกรรม เพื่อประชาชนภาคตะวันออกเฉียงเหนือจะไม่ต้องทิ้งถิ่นฐานและสามารถสร้างรายได้จากความเจริญที่มากับการคมนาคมที่สะดวกขึ้น 3. ทางอากาศ เช่น การขยายสนามบินเพื่อรองรับการขนส่งทางอากาศและเพื่อส่งเสริมการท่องเที่ยวของประเทศไทยสําหรับปัจจุบันและอนาคต ซึ่งเป็นการสร้างรายได้หลักของหลายอุตสาหกรรมของประเทศ และเป็นรายได้ที่เชื่อมต่อไปถึงระดับฐานรากของประเทศ รวมถึงการทําโครงการต่อเชื่อม 3 สนามบินเข้าด้วยกัน (ดอนเมือง-สุวรรณภูมิ-อู่ตะเภา) เพื่อความสะดวกของผู้เดินทางและเพื่ออนาคตทางการขนส่งทางอากาศที่ยั่งยืนของไทย
โฆษกประจําสํานักนายกรัฐมนตรีกล่าวเพิ่มเติมว่า นอกจากนี้ นายกรัฐมนตรีและรัฐบาล ได้มีความพยายามอย่างเต็มที่ ในการบริหารงานด้านสาธารณสุขในการแก้ปัญหาและดูแลประชาชนทุกกลุ่มอย่างต่อเนื่องให้ดีที่สุด และให้สอดคล้องกับสถานการณ์ที่เกิดขึ้นผ่านมาตรการต่าง ๆ ควบคู่กับการดูแลด้านสุขภาพประชาชนโดยความร่วมมือของทุกภาคส่วน และหาแนวทางทําให้เศรษฐกิจของประเทศขับเคลื่อนเดินหน้าต่อไปได้โดยไม่หยุดชะงักอีก โดยเฉพาะในด้านสาธารณสุขนั้น รัฐบาลมีการบริหารจัดการอย่างเป็นระบบ จนส่งผลให้ไทยติดอันดับต้น ๆ ที่มีการบริการและดูแลประชาชนอย่างดียิ่งในช่วงการแพร่ระบาดของโรคโควิด-19 ซึ่งเกิดจากความร่วมมือของทุกภาคส่วน และบุคลากรที่เป็นเลิศทั้งแพทย์ พยาบาล เจ้าหน้าที่สาธารณสุข เจ้าหน้าที่ อสม. ทั่วประเทศ
“นายกรัฐมนตรีเน้นย้ําการวางรากฐานโครงสร้างพื้นฐานของประเทศควบคู่กับมาตรการด้านสาธารณสุขให้ประชาชนมีสุขภาพดี ซึ่งจะส่งผลต่อภาพรวมของประเทศและประชาชนในอนาคต การดําเนินงานที่ผ่านมาของรัฐบาลถือว่าได้สร้างรากฐานความมั่นคงในหลายๆ ด้าน เชื่อมั่นว่าจะสามารถขับเคลื่อนสานต่อให้เกิดความมั่นคง มั่งคั่ง และยั่งยืนกับประเทศได้ต่อไป” โฆษกประจําสํานักนายกรัฐมนตรีกล่าว
-------------------------
รัฐบาลไทย-ข่าวทำเนียบรัฐบาล-ปลัด วธ. เป็นประธานพิธีเปิดโครงการฝึกอบรมหลักสูตรพัฒนาศักยภาพการเป็นข้าราชการที่ดี รุ่นที่ ๒ ประจำปีงบประมาณ พ.ศ. ๒๕๖๔
วันอังคารที่ 24 สิงหาคม 2564
ปลัด วธ. เป็นประธานพิธีเปิดโครงการฝึกอบรมหลักสูตรพัฒนาศักยภาพการเป็นข้าราชการที่ดี รุ่นที่ ๒ ประจําปีงบประมาณ พ.ศ. ๒๕๖๔
พิธีเปิดโครงการฝึกอบรมหลักสูตรพัฒนาศักยภาพการเป็นข้าราชการที่ดี รุ่นที่ ๒ ประจําปีงบประมาณ พ.ศ. ๒๕๖๔ ผ่านระบบ Zoom
วันที่ ๒๓ สิงหาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการฝึกอบรมหลักสูตรพัฒนาศักยภาพการเป็นข้าราชการที่ดี รุ่นที่ ๒ ประจําปีงบประมาณ พ.ศ. ๒๕๖๔ ผ่านระบบ Zoom โดยมี นางสุภัทร กิจเวช ผู้อํานวยการกองกลาง ผู้บริหารกระทรวงวัฒนธรรม และข้าราชการบรรจุใหม่ทั่วประเทศเข้าร่วม จํานวน ๒๑๙ คน ณ ห้องประชุม ชั้น ๖ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ ให้คณะผู้บริหารโตโยต้า มอเตอร์ ประเทศไทย จำกัด เข้าพบ
วันศุกร์ที่ 27 พฤษภาคม 2565
รองปลัดภานุวัฒน์ฯ ให้คณะผู้บริหารโตโยต้า มอเตอร์ ประเทศไทย จํากัด เข้าพบ
รองปลัดภานุวัฒน์ฯ ให้คณะผู้บริหารโตโยต้า มอเตอร์ ประเทศไทย จํากัด เข้าพบ
รองปลัดภานุวัฒน์ฯ ให้คณะผู้บริหารโตโยต้า มอเตอร์ ประเทศไทย จํากัด เข้าพบ
วันนี้ (27 พฤษภาคม 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ให้นายสุรภูมิ อุดมวงศ์ รองกรรมการผู้จัดการใหญ่ บริษัท โตโยต้า มอเตอร์ ประเทศไทย จํากัด นําคณะผู้บริหารบริษัทฯ เข้าพบ เพื่อหารือเรื่องโครงการศึกษาความเหมาะสมในการกําจัดซากรถยนต์ที่เป็นมิตรกับสิ่งแวดล้อม โดยมี นายสหวัฒน์ โสภา รองอธิบดีกรมโรงงานอุตสาหกรรม และเจ้าหน้าที่ที่เกี่ยวข้อง ร่วมหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ธ.ก.ส. ชวนช้อปผลไม้สดคุณภาพดีจากภาคเหนือ พร้อมส่งฟรีถึงหน้าบ้าน
วันจันทร์ที่ 8 สิงหาคม 2565
ธ.ก.ส. ชวนช้อปผลไม้สดคุณภาพดีจากภาคเหนือ พร้อมส่งฟรีถึงหน้าบ้าน
ธ.ก.ส. สนับสนุนช่องทางการจําหน่ายสินค้าแก่เกษตรกร วิสาหกิจชุมชนและผู้ประกอบการ SMEs เกษตร รวมถึงผู้บริโภคได้รับสินค้าคุณภาพดีจากสวนของเกษตรกรโดยตรง ธ.ก.ส. ชวนช้อปผลไม้คุณภาพจากภาคเหนือ พร้อมจัดส่งสินค้าถึงหน้าบ้านท่าน
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า เพื่อสนับสนุนช่องทางการจําหน่ายสินค้าแก่เกษตรกร วิสาหกิจชุมชนและผู้ประกอบการ SMEs เกษตร รวมถึงผู้บริโภคได้รับสินค้าคุณภาพดีจากสวนของเกษตรกรโดยตรง ธ.ก.ส. ชวนช้อปผลไม้คุณภาพจากภาคเหนือ พร้อมจัดส่งสินค้าถึงหน้าบ้านท่าน ไม่ว่าจะเป็นส้มโอหลากหลายสายพันธุ์ จากอําเภอเวียงแก่น จังหวัดเชียงราย พันธุ์ทองดี กล่องละ 10 กก. ราคาเพียง 300 บาท และพันธุ์ขาวใหญ่ กล่องละ 10 กก. ราคาเพียง 400 บาท ลําไยพรีเมียมจากกลุ่มแปลงใหญ่ลําไย ตําบลป่าไหน่ อําเภอพร้าว จังหวัดเชียงใหม่ ตะกร้าละ 3 กก. ราคาเพียง 250 บาท และลําไยคุณภาพจากกลุ่มแปลงใหญ่ลําไย ตําบลป่าไหน่ อําเภอพร้าว กลุ่มแปลงใหญ่ลําไยตําบลชมภู และกลุ่มแปลงใหญ่ลําไยตําบล ท่ากว้าง อําเภอสารภี จังหวัดเชียงใหม่ ตะกร้าละ 5 กก. ราคาเพียง 260 บาท สั่งซื้อได้เลยผ่านเพจ Facebook: Page สํานักงานเกษตร จังหวัดเชียงใหม่ และแอปพลิเคชัน Line: @018drpli ตั้งแต่บัดนี้จนถึง 30 กันยายนนี้ พร้อมจัดส่งฟรีถึงบ้าน
รัฐบาลไทย-ข่าวทำเนียบรัฐบาล-ครม.อนุมัติให้กระทรวงสาธารณสุขเปลี่ยนแปลงการจัดชื้อเวชภัณฑ์ยาตามโครงการแก้ไขปัญหาโรคติดต่ออุบัติใหม่ฯ จากโมลนูพิราเวียร์เป็นฟาวิพิราเวียร์และเรมเดซิเวียร์
วันอังคารที่ 15 มีนาคม 2565
ครม.อนุมัติให้กระทรวงสาธารณสุขเปลี่ยนแปลงการจัดชื้อเวชภัณฑ์ยาตามโครงการแก้ไขปัญหาโรคติดต่ออุบัติใหม่ฯ จากโมลนูพิราเวียร์เป็นฟาวิพิราเวียร์และเรมเดซิเวียร์
ครม.อนุมัติให้กระทรวงสาธารณสุขเปลี่ยนแปลงการจัดชื้อเวชภัณฑ์ยาตามโครงการแก้ไขปัญหาโรคติดต่ออุบัติใหม่ฯ จากโมลนูพิราเวียร์เป็นฟาวิพิราเวียร์และเรมเดซิเวียร์ เพื่อสอดคล้องกับแนวทางเวชปฏิบัติและสถานการณ์โควิด19
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 15 มี.ค. 2565 ได้อนุมัติเปลี่ยนแปลงรายการจัดหาเวชภัณฑ์ยาและขยายระยะเวลาดําเนินการโครงการแก้ไขปัญหาโรคติดต่ออุบัติใหม่ : กรณีโรคติดเชื้อไวรัสโคโรนา 2019 (COVID-19) ระยะการระบาดระลอกเมษายน 2564 ประจําปีงบประมาณ พ.ศ. 2565 ตามที่กระทรวงสาธารณสุข เสนอ โดยมีสาระสําคัญเป็นการเปลี่ยนแปลงรายการจัดซื้อเวชภัณฑ์ยาจากยา Molnupiravir (โมลนูพิราเวียร์) ตามโครงการแก้ไขปัญหาโรคติดต่ออุบัติใหม่ฯ 50,000 โดส เป็นยา Favipiravir(ฟาวิพิราเวียร์) จํานวน 17,065,457 เม็ด และยา Remdesivir(เรมเดซิเวียร์) จํานวน 5,166 Vial(ขวด) ทั้งนี้ เนื่องจากแนวทางเวชปฏิบัติการวินิจฉัย ดูแลรักษาและป้องกันการติดเชื้อในโรงพยาบาล กรณีโรคติดเชื้อไวรัสโคโรนา 2019 (CPG COVID-19) กําหนดให้ยา Favipiravir เป็นยาหลักที่ใช้ในการรักษาผู้ป่วยที่มีอาการไม่รุนแรง ทั้งที่ไม่มีอาการปอดอักเสบหรือมีอาการปอดอักเสบเล็กน้อย โดยมีอัตราการใช้ยาร้อยละ 87 ของผู้ป่วยที่ติดเชื้อทั้งหมด และสําหรับยา Remdesivir ใช้ในการรักษาผู้ป่วยที่มีอาการรุนแรงและผู้ป่วยที่มีอาการไม่รุนแรงแต่มีข้อห้ามในการใช้ยา Favipiravir โดยมีอัตราการใช้ยาร้อยละ 2 ของผู้ป่วยติดเชื้อทั้งหมด
พร้อมทั้ง ปรับแผนการปฏิบัติงานและแผนการใช้จ่ายเงินงบประมาณในการดําเนินโครงการ และ ขยายระยะเวลาการดําเนินการตามโครงการ จากเดิมระยะเวลาดําเนินการต.ค.-ธ.ค. 2564 เป็น ต.ค.2564-ก.ย. 2565
“กระทรวงสาธารณสุขเห็นว่าการแพร่ระบาดของโควิด19 ยังคงมีความต่อเนื่อง จึงมีความจําเป็นต้องสํารองยาดังกล่าวไว้ให้เพียงพอสําหรับรักษาผู้ป่วย รวมถึงมีความจําเป็นต้องปรับแผนการปฏิบัติงานและแผนการใช้จ่ายเงินงบประมาณในการดําเนินโครงการปรับระยะเวลาการดําเนินโครงการเพื่อให้กระทรวงสาธารณสุขสามารถจัดหาเวชภัณฑ์ยาเพื่อดูแลดูแลประชาชนได้ตามแผนงานและสอดคล้องกับเวชปฏิบัติในปัจจุบัน” น.ส.ไตรศุลี กล่าว
สําหรับความเป็นมาของโครงการแก้ไขปัญหาโรคติดต่ออุบัติใหม่ : กรณีโรคติดเชื้อไวรัสโคโรนา 2019 (COVID-19) ระยะการระบาดระลอกเมษายน 2564 ประจําปีงบประมาณ พ.ศ. 2565 ได้รับอนุมัติจาก ครม. เมื่อวันที่ 9 พ.ย. 2564
โดยตามรายละเอียดตามโครงการ สํานักงานปลัดกระทรวงสาธารณสุข ได้รับการจัดสรรงบประมาณรายจ่ายประจําปีงบประมาณ พ.ศ. 2565 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 จํานวน 528.4 ล้านบาท ประกอบด้วยจัดซื้อ โมลนูพิราเวียร์ จํานวนเงิน 500 ล้านบาท และค่าครุภัณฑ์รายการระบบหมอพร้อม จํานวนเงิน 28.4 ล้านบาท ระยะเวลาดําเนินโครงการ ต.ค. - ธ.ค. 2564 แต่เวลาต่อมา แนวทางเวชปฏิบัติการวินิจฉัย ดูแลรักษาและป้องกันโควิด19 ได้เป็นแปลงไปตามสถานการณ์ของโรค กระทรวงสาธารณสุขของได้ขอเปลี่ยนแปลงรายละเอียดของโครงการดังกล่าวมาข้างต้น
------------------------
รัฐบาลไทย-ข่าวทำเนียบรัฐบาล-ปลัด สธ. เปิดอาคารผู้ป่วยนอก รพ.สมเด็จพระเจ้าตากสินมหาราช รองรับการขยายบริการ ลดความแออัด ลดระยะเวลารอคอย
วันจันทร์ที่ 8 สิงหาคม 2565
ปลัด สธ. เปิดอาคารผู้ป่วยนอก รพ.สมเด็จพระเจ้าตากสินมหาราช รองรับการขยายบริการ ลดความแออัด ลดระยะเวลารอคอย
ปลัดกระทรวงสาธารณสุข เปิดอาคารผู้ป่วยนอกโรงพยาบาลสมเด็จพระเจ้าตากสินมหาราช จังหวัดตาก รองรับการขยายบริการให้ผู้ป่วยได้รับการบริการที่มีคุณภาพ ปลอดภัย ลดความแออัด และลดระยะเวลารอคอย
ปลัดกระทรวงสาธารณสุข เปิดอาคารผู้ป่วยนอกโรงพยาบาลสมเด็จพระเจ้าตากสินมหาราช จังหวัดตาก รองรับการขยายบริการให้ผู้ป่วยได้รับการบริการที่มีคุณภาพ ปลอดภัย ลดความแออัด และลดระยะเวลารอคอย
วันนี้ (8 สิงหาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นายแพทย์ภูวเดช สุระโคตร ผู้ช่วยปลัดกระทรวงสาธารณสุข นายแพทย์ศักดา อัลภาชน์ ผู้ช่วยปลัดกระทรวงสาธารณสุข นายแพทย์ภาณุมาศ ญาณเวทย์สกุล ผู้ตรวจราชการกระทรวงสาธารณสุข เขตสุขภาพที่ 2 นายแพทย์ชิโนรส ลี้สวัสดิ์ สาธารณสุขนิเทศก์ เขตสุขภาพที่ 2 และคณะผู้บริหาร ร่วมเปิดอาคารผู้ป่วยนอกโรงพยาบาลสมเด็จพระเจ้าตากสินมหาราช จังหวัดตาก
นายแพทย์เกียรติภูมิ กล่าวว่า โรงพยาบาลสมเด็จพระเจ้าตากสินมหาราช เป็นโรงพยาบาลทั่วไป ขนาด 310 เตียงเป็นโรงพยาบาลแม่ข่ายในการรักษาพยาบาลผู้ป่วยในจังหวัดตากและจังหวัดใกล้เคียง นอกจากนี้ ยังทําหน้าที่ส่งต่อผู้ป่วยไปยังโรงพยาบาลศูนย์ในเขตสุขภาพที่ 2 ในกรณีที่ไม่สามารถรักษาในโรงพยาบาลได้ จึงจําเป็นต้องพัฒนาทั้งด้านคุณภาพบริการและโครงสร้างพื้นฐาน อาคารสถานที่ให้ได้มาตรฐาน ตามนโยบายของกระทรวงที่ต้องการให้ประชาชนได้รับบริการทางการแพทย์ที่มีคุณภาพ สะดวก รวดเร็ว ปลอดภัย ลดความแออัด ลดระยะเวลารอคอย โดยได้สนับสนุนทรัพยากรที่จําเป็นต่อการจัดระบบบริการสุขภาพและการรักษาพยาบาลให้มีประสิทธิภาพสูงสุด และสร้างหลักประกันคุณภาพให้ครอบคลุมประชาชนทุกกลุ่ม โดยยึดผู้รับบริการเป็นศูนย์กลาง อาคารผู้ป่วยนอกหลังนี้นับว่าเป็นส่วนสําคัญที่จะช่วยเพิ่มศักยภาพและคุณภาพบริการของโรงพยาบาลให้ดียิ่งขึ้น
สําหรับอาคารผู้ป่วยนอก เป็นอาคารคอนกรีตเสริมเหล็ก 6 ชั้น มีชั้นใต้ดิน โครงสร้างต้านแผ่นดินไหวได้ พื้นที่ใช้สอยประมาณ 18,042 ตารางเมตร ก่อสร้างแล้วเสร็จและเปิดใช้งานตั้งแต่เดือนมีนาคม 2563 เป็นต้นมา ให้บริการผู้ป่วยนอก งานตรวจรักษาทั่วไป งานตรวจทางคลินิก งานสนับสนุนต่างๆ พร้อมสิ่งแวดล้อมที่ดี สะอาดปลอดภัย สามารถรองรับจํานวนผู้มารับบริการที่เพิ่มขึ้น และลดความแออัดได้อย่างดี ส่งผลให้ผู้รับบริการมีความพึงพอใจมากยิ่งขึ้น
************************************ 8 สิงหาคม 2565
รัฐบาลไทย-ข่าวทำเนียบรัฐบาล-รฟม. ชี้แจงข้อเท็จจริง เรื่อง การคัดเลือกเอกชนร่วมลงทุน โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
วันพฤหัสบดีที่ 21 กรกฎาคม 2565
รฟม. ชี้แจงข้อเท็จจริง เรื่อง การคัดเลือกเอกชนร่วมลงทุน โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
----------------------------------------
ตามที่ได้มีข่าวประชาสัมพันธ์ลงวันที่ 20 กรกฎาคม 2565 เรื่อง ร้องทุกข์กล่าวโทษให้ดําเนินคดีฮั้วประมูลโครงการรถไฟฟ้าสายสีส้ม ซึ่งได้มีประเด็นที่เกี่ยวข้องกับการคัดเลือกเอกชนร่วมลงทุนโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) นั้น การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ขอเรียนชี้แจง ดังนี้
ประเด็นคําพิพากษาศาลปกครองกลาง คดีหมายเลขดําที่ 580/2564
ตามที่ศาลปกครองกลางได้มีคําพิพากษาคดีหมายเลขดําที่ 580/2564 เมื่อวันที่ 7 กรกฎาคม 2565 ให้เพิกถอนมติและประกาศยกเลิกการคัดเลือกเอกชน นั้น คําพิพากษาของศาลปกครองชั้นต้นดังกล่าวยังไม่มีผลบังคับ จนกว่าคดีจะถึงที่สุดตามมาตรา 70 วรรคสอง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542 และปัจจุบัน รฟม. และคณะกรรมการคัดเลือกตามมาตรา 36 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) (คณะกรรมการคัดเลือก) อยู่ระหว่างใช้สิทธิอุทธรณ์โต้แย้งคําพิพากษาตามมาตรา 73 แห่งพระราชบัญญัติเดียวกัน คดีดังกล่าวจึงยังไม่ถึงที่สุดแต่อย่างใด อย่างไรก็ตาม ประเด็นที่ผู้ฟ้องคดีขอให้ศาลห้ามคณะกรรมการคัดเลือก และ รฟม. ใช้เอกสารสําหรับการคัดเลือกเอกชนฉบับเดือนพฤษภาคม 2565 นั้น ศาลพิพากษาว่า ศาลไม่อาจมีข้อสังเกตตามข้ออ้างดังกล่าวได้ เนื่องจากมิใช่ประเด็นแห่งคดี ประกอบกับ ศาลปกครองสูงสุดได้มีคําสั่งที่ 354/2564 ไม่รับฟ้องในข้อหาที่ผู้ฟ้องคดีมีคําขอให้ศาลพิพากษาห้ามมิให้คณะกรรมการคัดเลือก และ รฟม. กระทําการที่เกี่ยวข้องกับการคัดเลือกเอกชนครั้งใหม่ และคําสั่งดังกล่าวถึงที่สุดแล้ว
ประเด็นการกําหนดคุณสมบัติผู้ยื่นข้อเสนอเอกชนร่วมลงทุนโครงการรถไฟฟ้าสายสีส้มฯ ตามประกาศเชิญชวนฯ ฉบับวันที่ 24 พฤษภาคม 2565
ในการประชุมคณะกรรมการคัดเลือก เพื่อกําหนดคุณสมบัติผู้ยื่นข้อเสนอดังกล่าวได้มีผู้แทนจากองค์กรต่อต้านคอร์รัปชัน (ประเทศไทย) เป็นตัวแทนภาคเอกชนเข้าร่วมสังเกตการณ์ตามระบบข้อตกลงคุณธรรมด้วยทุกครั้ง ซึ่งการกําหนดคุณสมบัติผู้ยื่นข้อเสนอ ได้พิจารณาโดยอ้างอิงจากระเบียบและกฎหมายต่าง ๆ ที่เกี่ยวข้อง คุณสมบัติดังกล่าวจึงมีลักษณะเปิดกว้างเพื่อให้เกิดการแข่งขันอย่างเป็นธรรม และไม่เป็นการกีดกันหรือเอื้อประโยชน์แก่เอกชนรายใด
รฟม. เป็นองค์กรของรัฐที่ต้องปฏิบัติตามระเบียบและกฎหมายต่าง ๆ ที่เกี่ยวข้อง ซึ่งรวมถึงคําพิพากษาและคําสั่งของศาลที่มีผลบังคับตามกฎหมาย ทั้งนี้ หากมีการดําเนินการของผู้ใดที่มีลักษณะเป็นการขัดขวางการดําเนินการตามอํานาจหน้าที่ของ รฟม. ซึ่งกระทบต่อประโยชน์สาธารณะและความสําเร็จของโครงการ รฟม. จําต้องรักษาสิทธิ์ในการดําเนินการตามกฎหมายต่อไป
โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มีแนวเส้นทางเชื่อมระหว่างกรุงเทพมหานครทิศตะวันออกและทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรมแห่งประเทศไทย - มีนบุรี สุวินทวงศ์) ระยะทาง 22.5 กิโลเมตร จํานวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ - ศูนย์วัฒนธรรมแห่งประเทศไทย) ระยะทาง 13.4 กิโลเมตร จํานวน 11 สถานี (สถานีใต้ดินตลอดสาย)